Jeg synes i hvert fald, det ville klæde debatten, at man stopper sig selv, når man begynder at tænke, at "de andre" bare er grådige og vil rage til sig. Har man egentligt helt forstået, hvor "de andre" kommer fra, eller er man ved at gøre dem til skurken?  Ift barsel og graviditet, så er årsagen til, at kvinder pt har haft nogle gunstigere vilkår jo netop, at kvinden trækker den store del af læsset. Det er kvindekroppen der bliver gravid, føder og ammer - og det er sgu hårdt arbejde. Jeg synes det er provokerende, hvis kvinder skal skydes i skoene, at de beder om særbehandling ift mænd, når de reagerer på udsigten til at deres vilkår forringes på det her område. De vilkår er der af en fysisk forankret årsag. For mig er det et mega svært dilemma imellem at ønske mere barsel til mændene, men ikke at ville forringe kvinders vilkår. Det er vel et prioriteringsspørgsmål i sidste ende.  Nu ved jeg ikke hvilke oplevelser, du har haft ift at snakke om menstruation med kvinder. Jeg tror, at det er de absolut færreste arbejdspladser, der oplever store problemer med at deres kvindelige ansatte pludselig er markant anderledes én gang om måneden. Men lad os ikke også åbne en debat om menstruation. En anden dag måske ;)